Grillaamisen saa kieltää vuokra-asunnon pihalla – "Asioihin puututaan, jos naapuri valittaa"

Harry Wikström kertoo, että asuinalueella järjestetään asukasäänestys grillaukseen liittyen. Wikströmin mielestä asukkailla tulisi olla demokraattista valtaa asuinalueellaan. Mika M. Niskanen

Mika M. Niskanen

Vuokrataloyhtiöillä on lain puolesta mahdollisuus kieltää grillaus vuokra-asuntojen pihoilla. Asia herättää kuumia tunteita Helsingissä, jossakaupunginvuokrataloyhtiön Hekan asukkaille on asetettugrillauskielto.

Helsingin Uutiset kertoo tapauksesta, jossaasukas päätti grillata Helsingin kaupungilta vuokraamansa rivitalon pihalla Torpparinmäessä.

Katku häiritsi vieressä asuvaa naapuria. Välit tulehtuivat ja lopulta naapuri kertoi harkitsevansa ilmoittavansa grillauksesta isännöitsijälle.

Talotoimikunnan puheenjohtajaHarry Wikströmpäätti selvittää, että saako asuntopihoilla grillata.

Hän yllättyi, kun Helsingin kaupungin asuntojen, eli Hekan alueyhtiö Heka-Maunula ilmoitti grillauksen rivitalojen pihoilla olevan kielletty.

Teoriassa Heka-Maunulalta vuokratun rivitalon pihalla grillaamisesta voisi seurata muistutus, varoitus ja lopulta häätö, jos naapuri valittaa toiminnasta.

Jos grillaus viedään pois, niin mitä pihalla tehdään – katsotaan tulppaaneja vai?

Heka-MaunulantoimitusjohtajaVesa Jurmuperustelee linjausta paloturvallisuudella ja sillä, että savu häiritsee naapureita.

– Lähtökohta on, että ruoat valmistetaan sisällä. Ulkona terassilla voi sitten syödä, Jurmu sanoo.

Heka-Maunulanjärjestyssäännöissä lukee, että lämpimän ruoan valmistaminen parvekkeella on kiellettyä. Jurmun mukaan tämä koskee myös rivitalojen pihoja.

– Käytännössä ei ole kuitenkaan koskaan tarvinnut mennä niin pitkälle, että olisi tehty häätö, Jurmu kuvailee.

Jurmu kertoo tietävänsä, että tietyillä alueilla rivitalojen asukkaat grillaavat omilla pihoillaan. Grillaukseen ei puututa, jos naapuri ei valita siitä isännöitsijälle.

Lue koko juttu ja osallistu äänestykseen Helsingin Uutisisten sivuilla

Vuokranantaja voi kieltää grillauksen Isännöintiliiton lakiaisaintuntijaJaana Sallméninmukaan vuokranantajalla voi olla vuokrasopimuksen ehdon perusteella oikeus kieltää grillaus. Samalla tavalla kielletyksi on voitu määritellä esimerkiksi huoneistossa ja parvekkeella tupakointi tai lemmikkieläinten pito. Tilanne on erilainen omistusasunnoissa. Taloyhtiö voi omistusasuntojen tapauksessa puuttua asiaan vain, jos se pystyy osoittamaan, että kyseessä on turvallisuusriski.